《乙丑中秋与山僧数辈自虎邱灵岩泛太湖登洞庭》
宋代·史尧弼

七十二山湖面横，横斜出没乱青冥。
只疑亦有钧天奏，惊起鱼龙舞洞庭。

作者简介：眉州人，字唐英，世称莲峰先生。高宗绍兴二十七年进士。少以《古乐府》、《洪范》等论往见张浚，浚谓其大类苏轼。年十四举于乡，赴鹿鸣宴犹著粉红裤，人疑其文未工，太守命赋诗，尧弼援笔立就。未授官而卒。有《莲峰集》。